Иванова Вера Васильевна

Иванова Вера Васильевна (28 сентябрь 1934 йыл — 16 ноябрь 2019 йыл) — СССР һәм Рәсәй ғалимы. 1976—2008 йылдарҙа Балалар инфекцияһы ғилми-тикшеренеү институты директоры, Рәсәй Медицина фәндәре академияһының (2000) һәм Рәсәй Фәндәр академияһының ағза-корреспонденты (2014).

 Биографияһы 
Вера Васильевна Иванова 1934 йылдың 28 сентябрендә Севастополь ҡалаһында тыуған.

1958 йылда Ленинград педиатрия медицина институтын тамамлай һәм Мурманск өлкәһенең Мончегорск ҡалаһында, Вера Слуцкая исемендәге Ленинград балалар дауаханаһында табип-педиатр булып эшләй.

1963 йылдан әлеге ваҡытҡа тиклем балалар инфекцияһының Ғилми-тикшеренеү институтында эшләй, унда аспиранттан алып институт директорына тиклем юл үтә (1976—2008), әлеге ваҡытта — институттың баш ғилми хеҙмәткәре.

2000 йыл — Рәсәй медицина фәндәре академияһының ағза-корреспонденты.

2014 йыл — Рәсәй фәндәр академияһының ағза-корреспонденты.

Ғалим 2019 йылдың 16 ноябрендә Санкт-Петербург ҡалаһында вафат була[https://www.1spbgmu.ru/ru/universitet/press-tsentr/novosti/4345-16-noyabrya-ushla-iz-zhizni-vera-vasilevna-ivanova 16 ноября ушла из жизни Вера Васильевна Иванова. Первый Санкт-Петербургский
государственный медицинский университет им. акад. И.П. Павлова. Официальный сайт].

 Фәнни эшмәкәрлеге 
Патогенезды өйрәнеүгә ҙур өлөш индерә һәм киҫкен респиратор ауырыуҙарын, дифтерияны, эпидимик паротитты, инфекцион мононуклеозды, дизентерияны, иерсинизды, шулай уҡ ҡарын эсендәге инфекцияларҙы дауалауҙа һөҙөмтәле ысулдар булдыра.

Дифтерия эпидемияһының үҫеше осоронда уның етәкселеге аҫтында әйләнеүсе ҡуҙғытҡыстарҙың үҙенсәлектәрен, ауырыуҙарҙың иммун статусы һәм реконваленсценттар үҙенсәлектәрен, организмда дифтерия токсиндарының әйләнеше механизмын һәм специфик булмаған һаҡлау факторҙарының торошон өйрәнеү үткәрелә.

300-ҙән ашыу публикация авторы, улар араһында 8 монография һәм инфекция ауырыуҙары буйынса ҡулланма, 13 уйлап табыу патенты бар.

Уның етәкселегендә 20-нән ашыу диссертация яҡланған.

 Маҡтаулы исемдәре һәм башҡа бүләктәре 
 Почёт ордены (2006)
 II дәрәжә «Ватан алдында хеҙмәттәре өсөн» (1998) орден миҙалы
 «Ватан һаулыҡ һаҡлау алдындағы ҡаҙаныштары өсөн» миҙалы

 Иҫкәрмәләр 

 Һылтанмалар 


Категория:Википедия:Статьи с переопределением значения из Викиданных
Категория:II дәрәжә «Ватан алдындағы хеҙмәттәре өсөн» ордены миҙалы менән наградланыусылар
Категория:Почёт ордены кавалерҙары
Категория:Медицина фәндәре докторҙары
Категория:Севастополдә тыуғандар
Категория:Алфавит буйынса шәхестәр
Категория:Википедия:Замандаштар биографияһы
Категория:1934 йылда тыуғандар
Категория:28 сентябрҙә тыуғандар
Категория:Рәсәй юғары уҡыу йорттарын тамамлаусылар
Категория:Рәсәй табиптары
Категория:Санкт-Петербург педиатрия медицина университетын тамамлаусылар